
Cum  fere  innumerae  de  variis  scirrhi  vel  cancri  sympto¬ 
matibus  opiniones  prodierint,  permultorum  investigationibus 
obscurata  potiusquam  elucidata  fuit  quaestio  de  qua  disse¬ 
rendum  est.  Omnia  quae  de  hoc  morbo  scripserunt  hic 
referre  nec  voluntas,  nec  tempus  adest.  Materiem  ab  omni 
hypothesi  expurgatam  illustrium  professorum  judicio  concur- 
rentiumque  disputationibus  tradendam  breviori  sermone  cen¬ 
sui.  Sat  verborum  erit  si  bona  sint  :  jam  nimia  vero  si  mala. 


appellationem  habere  scirrhum  dicit:  in  nervis  scilicet  ganglion, 
in  glandulis  struma  ,  ctc. 

4.  Sic  confusa  se  res  habuerant  donec  anatome  pathologica  nu¬ 
per  demonstratum  est  in  plurimis  diversae  indolis  tumoribus  du¬ 
ritiem  dolorisque  privationem  adesse  ;  et  propriam  scirrhi  indolem 
in  textura  proprie  scirrhosa  consistere.  Sed  de  anatomes  patholo¬ 
gicae  fundamentis  hic  breviter  disserere  opus  est. 

5.  Cum  diversas  corporis  partes  ad  certum  anatomicorum  ele¬ 
mentorum  numerum ,  non  sine  permagno  scienti*  augmento , 
reduxit  illuslrissimus  Bichat  ,  de  sanarum  partium  structura 
et  functionibus  tantum  disseruit ,  de  morbidis  partibus  oppor¬ 
tuniori  tempore  disserturus.  Cita  morte  labores  interruptos  disci¬ 
puli  et  aemuli  felicissimo  cum  eventu  continuarunt,  et  vis  plasticae 
qua  organa  fabricantur  aberrationes  diligenter  exploratas  certis 
legibus  subjicere  conati  sunt. 

6.  Sic  D.  Laennec  simul  ac  D.  Dupuytren  variam  morbidarum 
partium  structuram  ad  duos  ordines  retulerunt,  contextus  scilicet 
qui  cum  sanis  partibus  analogiam  quamdam  ostendunt,  et  contextus 
qui  nullam  ulla  cum  parte  sana  analogiam  referunt. 

7.  Partibus  sanis  morbidi  contextus  analogi  sunt :  Osseus  , carti¬ 
lagineus ,fibro-cartilagineus,  cellulosus ,  corneus, pilosus,  adde  et  erec - 
tilem.  Qui  vero  nullam  analogiam  cum  partibus  sanis  ostendunt , 
tuberculosus,  scirrhosus  encephaloides  vel  cerebtiformis,  melaneusque 
nominantur  (1). 

8.  Ex  his  morbidis  contextibus  ,  duo  praesertim  hic  explorandi, 
scirrhosus  nempe  et  encephaloides ,  qui  scirrhum  proprie  dictum  , 
sive  cancrum',  soli  constituunt  (2).  Melaneum  quoque  cancrosum 
censuit  D.  Alibert ;  sed  ejus  opinioni  plurimi  dissentire  videntur. 

9.  Scirrhosi  contextus  anatomicam  structuram  sic  cl.  Laennec 
indicavit  :  Corpus  albo-caerule uni ,  leviter  semi  translucens,  as- 


(1)  Laennec,  Dict.  des  sc.  med.  art.  Anatomie  pathologique. 

(2)  Bayle  et  Cayol ,  Diet,  des  sc.  med.  art.  Cancer. 


peclu  et  duritie  ,  cum  adhuc  crudum  est,  cutis  suillae  simile  ,  ali¬ 
quando  duritie  fere  cartilaginea,  in  lobulos  plerumque  divisum 
strictissima  tela  cellulosa  inter  se  conjunctos,  quorum  forma  admo¬ 
dum  variabilis  regularem  aspectum  favi  aliquando  confert.  Cum 
vero  mollitur,  aspectum  juris  gelati  vel  syrupi  pellucidi.,  interdum 
colore  cinereo  vel  sanguineo  obscurati,  ostendit. 

10.  Encephaloides,  seu  materies  cerebriformis  ,  cum  cruda  est, 
paulo  mollior  et  opacior  quam  scirrhus,  sub-albida ,  inaequalibus 
et  imparibus  lobis  plerumque  divisa  ,  tela  cellulosa  tenuissima  dis¬ 
tinctis,  vasis  instructa  quorum  tunicae  tenuissimae  sunt.  Loborum 
subdivisiones  lineis  opacioribus  indicantur,  semper  irregularibus, 
aliquando  obscuris.  Cuin  mollitur  encephaloides,  medullaris  sub¬ 
stantiae  mollis  cerebri  aspectum  induit;  incisa,  quasdam  sanguinis 
guttulas  mittit  ;  qui  si  mollior  evadit,  frequenter  vel  grumos,  vel 
liquidi  sanguinis  effusiones  offert,  quae  apoplecticas  in  cerebro 
effusiones  mire  simulant.  Aliquando  totam  tumoris  molem  inva¬ 
dunt;  tuneque  mixtio  sanguinis  curn  materie  cerebriformi ,  grumos 
tumorum  ancvrysmalium  mentiri  videtur.  At  si  diligenter  tumorem 
exploraveris ,  partem  quamdam  intactam  invenies  quae  ad  ejus 
veram  indolem  demonstrandam  sufficiet. 

11.  Qui  duo  morbidi  contextus,  scirrhosus  nempe  et  encepha- 
loides ,  vel  distinctos  tumores  producere  queunt,  vel  in  eodem  tu¬ 
more  simul  exstare.  In  quibuscumque  corporis  humani  organis 
evoluti  organa  destruunt  ,  aut  eorum  particulas  solummodo 
separant  et  comprimunt,  ita  ut  nova  organa  quae  aliorum  locum 
occupant  haberi  possunt. 

ia.  Quacumque  in  parte  tumorem  invenies  qui,  dissectione  ad¬ 
hibita,  structuram  supra  descriptam  ostenderit  ,  scirrhum  dices. 

13.  Verum,  nec  dissectio  semper  possibilis,  nec  in  cadavere 
medicina  exercenda.  Scienti:*?  forss  est  corpus  mortuum,  sed  scien¬ 
tiae  scopus  est  corpus  vivum:  huic  scopo  adimplendo  nunc  operam 
demus. 

14.  Tumorem  in  glandula  vel  alibi  ostendit  aeger  ;  quibus- 


nam  signis  an  sirrhosa  sit  hujusce  tumoris  slruclura  cognoscere 
poteris  ?  Ut  brevius  dicam, quaenam  sunt  signa  scirrhi,  proprie  sic 
dicti?  Hic  opus,  hic  labor  est.  Plurima  indicata  sunt ;  sed  nullum 
pathognomonicum.  Describamus  cum  definire  non  possimus. 

15.  Nunc  ictu  accepto ,  nunc  ignota  causa  ,  vel  in  mamma  ,  vel 
alias  durities  observatur  ;  sub  digito  premente  fugit ,  et  dolore 
caret;  paulatim  increscit,  dura  permanens  et  absque  dolore; 
cutis  color  non  mutatur.  Mox  magis  ac  magis  evolvitur ;  mobili¬ 
tatem  et  rotunditatem  amittit,  grandior  fit  et  inaequaliter  nodo¬ 
sus.  Tela  cellulosa  circumposita  obstruitur;  cuti  forsitan  et  musculis 
adhaeret  tumor  duritie,  nodis,  torpore,  gravitate  conspicuus. 

16.  En  scirrhi  probabiliora  signa.  Num  vero  sufficiunt  ad  struc¬ 
turam  scirrhosam  vel  encephalbiden  denotandam  ?  Non  equidem. 
Phlegmonibus  enim  chronicis,  corporibus  fibrosis,  abeessibus  cys- 
lide  obductis  eadem  referri  possunt  symptomata.  Diagnosis  incerta 
manet  peritissimosque  fefellit  (i). 

17.  Unicus  ergo  scirrhum  proprie  dictum  cognoscendi  modus 
exstat,  nempe  sectio  anatomica. 

SECTIO  II. 

Quid  Cancer  occultus ? 

Quem  modo  describebam  scirrhus,  longo  tempore,  durus  et 
dolore  carens  stare  potest,  nec  aliud  symptoma  suscitare  praeter  tu¬ 
moris  pondus  et  organi  in  quo  evolutus  est  compressionem,  qua 
quidem  functiones  organi  magnopere  laedi  poterunt.  Hisce  tantum 
signis  in  internis  partibus  talem  scirrhum  suspicari  possumus.  Sed 
plerumque  aliter  se  res  habent. 

19.  Interdum  tumor  vivis  subitisque  doloribus,  seu  lancinationi- 
bus  corripitur ,  quas  doctor  Cruvcilhier  doloris  fulgura  nuncupa- 


(1)  Boyer,  Delpech,  etc. 

vit .  Quae  vespere  praesertim  et  nocte  saeviunt,  compressione  nul- 
lomodo  excitantur  ,  variisque  sentiuntur  intervallis ;  ad  tactum 
indolentia  manet ,  sed  tumor  adhaerens  fit;  mutato  vel  immutato 
cutis  colore.  Tunc  scirrhus  cancri  occulti  nomen  sumit. 

19.  Simul  ac  dolor  apparet  augetur  etiam  tumor:  vicini  lym¬ 
phatici  gjfngliones  obstruuntur;  lancinaliones  frequentiores  tiunt; 
turbatur  et  noctium  quies;  minuta  fames  ct  anormalis  ;  corporis 
color  flavus  aut  plumbeus,  cutis  qua  tumor  obducitur  sub- rubra  , 
livida  ,  venis  exterioribus  in  superficie  delineatis  ,  unde  cancri 
marini  aspectus  et  nomen.  Tunc  cancer  occultus  plane  confir¬ 
matus  est  :  mox  cancer  ulceratus  eveniet»  Sed  ne  metam  tran¬ 
seamus. 

20.  E  supra  dictis  evidenter  patet  cancrum  occultum  unum 
et  idem  esse  ac  scirrhum,  diverso  nomine  diversis  existentiae  sune 
temporibus  appellatum. 

Vera  sic  cancri  vel  scirrhi  proprie  dicti  indole  determinata ,  ad 
curationem  attendamus ,  sed  prius  de  curatione  in  genere  disse¬ 
rendum  habemus. 

SECTIO  III. 

Quis  morbus  sanabilis ,  quis  insanabilis  P 

21.  Simplicissima  primo  aspectu  haec  quaestio  videtur,  at  si  pro¬ 
pius  spectes,  ardua  et  fere  inextricabilis  apparebit;  nam  ratione 
causarum  ,  symptomatum  et  indolis  morbis  summopere  varianti¬ 
bus,  cuique  curationis  conditiones  propriae  sunt. 

22.  Morbus  non  est  mathematicum  punctum  quod  ultra  citra¬ 
que  sanitas  consistit.  Saepius  et  saepissime  series  est  morbidarum 
actionum,  variis  intervallis  repetitarum ,  ignotoque  vinculo  con¬ 
junctarum.  Symptomata  interrupta  et  morbum  absconditum  rema¬ 
nere  rarum  non  est.  Sic  in  febribus  intermittentibus,  epilepsia , 
sypbilitide  aliisque  observatur.  In  hisce  morbis  incerta  adhuc  cu- 

% 

ratio  est  cum  symptomata  evanuerunt ,  donec  probabilitas  adsit 
haec  non  reditura.  Probabilitatem  experientia  facit. 

23.  Cum  ergo  experientia  compertum  est  (  prout  in  his  rebus 
nobis  quidquam  certum  comperiri  potest )  ,  aegrum  eadem  symp¬ 
tomata  quibus  laboravit  aut  saltem  analoga  non  amplius  passurum  , 
sanatum  declaramus  et  morbum  sanabilem.  Is  autem  insanabilis 
est,  cujus  symptomata  vel  nunquam  evanescunt ,  vel  evanescunt 
semper  reditura. 

24.  Haec  principia  permultarum  observationum  comparatione 
nec  non  probabilitatum  calculatione  statui  debent.  Non  enim  raro 
advenit  ut  morbus  natura  sanabilis  aegrum  trucidet ,  dum  insana¬ 
bilis  plurimos  annos  prolungetur.  Atque  etiam  saepissime  obser¬ 
vatur  idem  organum  pluries  eodem  morbo  affici ;  nec  ideo  dicen¬ 
dum  erit,  prima  vice,  morbum  non  sanatum  fuisse:  haec  ad 
curationem  scirrhi  adplicanda. 

SECTIO  IY. 

An  scirrhus  proprie  sic  dictus ,  vel  cancer  occultus ,  insanabilis  ? 

25.  Postquam  scirrhi  vel  cancri  occulti  descriptionem ,  morbi 
sanabilis  aut  insanabilis  definitionem  recta  methodo  exponere  ce¬ 
nati  sumus,  de  curatione  scirrhi  quaestionem  dilucidare  conemur. 
Cum  proxima  ejus  causa  nec  non  intima  natura  nostras  effugiant 
investigationes  ,  pathologicis  earum  effectibus  quaestio  resolvenda 
est;  sed  cum  effectus  inter  se  admodum  diversi  et  contrariae  observa¬ 
tiones  ostendantur,  probabiliora  exquirere  opus  est. 

26.  Et  primum  in  Hippocratis  aphorismis  hancce  invenies  sen¬ 
tentiam:  «  Quibus  occulti  cancri  adsunt,  non  curare  melius;  curati 
enim  citius  intereunt;  non  curati  vero  longiori  tempore  vivunt  (1).  » 


(1)  Sect.  6.  Jtph'  38. 

Et  istam  quae  uteri  cancrum  occultum  spectare  videtur :  «  Hystericae 
durities  in  alvo  admodum  dolorificae,  crudeliter  atque  cito  perni¬ 
ciosa?  (i).  »  i 

27.  Galenus  ad  Glauconem  (2)  scribit :  «  Scirrhus  qui  sensatione 
caret  medelam  non  admittit;  qui  vero  sentit  adeo  non  est  incura¬ 
bilis.  »  Spurium  certe  scirrhum  ,  phlegmonem  nempe  chronicam, 
hac  ultima  sententia  designare  voluit  pergamenus;  nam,  libro  de 
composit.  medicam,  cap.  I.  Phlegmonem  scirrhosam  vel  scirrhum 
phlcgmonoden  admittit.  De  eadem  specie  agere  censendus  est  cum 
libro  ad  Glauconem  legitur.  »  Hunc  morbum  per  sui  initia  saepe 
sanavimus ;  sed  ubi  in  molem  insignem  satis  evectus  est,  nemo  sine 
manus  opera  potuit  curare.  »  Sic  ad  duas  Galeni  opinio  reduci 
potest  sententias  ;  altera  quae  scirrhum  spurium  sanabilem  ,  altera 
quae  scirrhum  proprie  dictum  insanabilem,  nisi  manus  opera,  de¬ 
clarat. 

28.  Luctuosiorem  ac  plane  desperatam  prognosin  de  eodem  morbo 
tulit  Celsus ;  nam  et  manus  operam  aut  inutilem  aut  perniciosam 
habuit.  «  Quidam,  inquit,  ferro  adusserunt,  quidam  scalpello  ex¬ 
ciderunt;  neque  ulli  unquam  medicina  profuit.  Sed  adusta  pro¬ 
tinus  concitata  sunt  et  increverunt  donec  occiderent.  Excisa  etiam, 
post  inductam  cicatricem  reverterunt  et  causam  mortis  attule-, 
runt  (3).  » 

29.  Plurimi  tamen  hac  sententia  non  territi  sanationem  cancri 
possibilem  censuerunt,  et  curationem  tentarunt.  Ex  eorum  ex¬ 
perimentis  infinita  fere  remedia  proposita  sunt,  quorum  praecipua: 
sanguinis  missiones,  purgantia,  opium,  cicuta,  belladona,  hyos- 
ciamus  ,  arsenicum ,  mercurius ,  ferrum  ,  plumbum  ,  ammonias ; 
cuprum,  lacerta  agilis,  aqua  fontis,  etc.  ,  etc.  ,  etc. 

30.  Quae  omnia  vana  pleraque  demonstrata  sunt  a  cl.  Bayle  et 


(1)  De  mulierum  morbis ,  18. 

(2)  Lib.  2,  cap.  5. 

(3)  De  re  medica,  lib.  V,  cap.  2. 


(  12  ) 

Cayol,  cum  propriam  scirrhosi  contextus  structuram  pernoscere  do¬ 
cuerunt  ( i ).  Hujusce  structurae  ignorantia  antiquas  de  scirrho 
observationes  inutiles  facit ;  ita  ut  ab  anatomes  pathologicae  ori¬ 
gine  historia  scirrhi  incipienda  sit.  Atqui,  nullam  scirrhi  vel  can¬ 
cri  ,  proprie  sic  dicti ,  remediis  sanati  observationem  exstare  , 
anno  1812,  citati  auctores  abundanter  demonstraverunt.  Quo¬ 
rum  demonstrationes  hic  transcribere  plane  supervacuum  ; 
quae  ad  eas  infirmandas  ediderunt  recentiores  hic  referre  ac  pon¬ 
derare  magis  interest. 

31.  Scripserant  (2)  causam  naturamque  scirrhi  ignotas  nullum  ad 
methodum  medendi  recte  instituendam  lumen  afferre.  Dicunt 
alii  causam  istam  et  naturam  non  adeo  esse  absconditas  ut  suos 
effugere  possint  oculos;  sic  causas  ad  agentia  irritantia,  naturam 
vero  ad  inflammationem  referant.  «  Ces  altera lions  de  texture,  in¬ 
quit  doctor  Broussais ,  sont  tellement  dependantes  des  divers 
modes  d’irritation  organique  ,  qu’elles  font  partie  integrante  de 
1’histoire  de  1’inflammation  et  de  celle  de  la  nevrose  (3)  «,  et  alias 
idem  de  iisdem  contextibus  disserens  :  «  Iis  doivent  toujours  cet 
etat  (  d’engorgement )  a  Fexallation  de  leur  irritabilite  et  de  leur 
contraclilite  (4).  « 

Quaehypothesis  naturam  scirrhi  nullo  modo  specificam  admittit; 
tumoris  productionem  irritationi,  resolutionem  antiphlogisticis  tri¬ 
buit,  scirrhum  denique  facile  sanabilem  praedicat. 

32.  Sed  si  propius  attendamus,  quot  scirrhi  spontanei  ,  sive 
nulla  irritatione  praemissa,  apparent  (1)  !  quot  et  quantae  irritatio¬ 
nes  saepius  et  diutius  repetitae ,  quae  nec  scirrhum,  nec  cancrum 
efficiunt !  Levissimum  ictum  ,  tenuissimam  titillationem  saepe  scir- 
rhus  et  cancer  sequuntur  :  fonticulus  vero  ,  irritationis  continuae 


(1)  Dict.  des  sc.  med.  art.  Cancer. 

(2)  Bayle  et  Cayol,  ibidem. 

(3)  Examen  des  doctrines  medicales ,  ete,  tom.  II,  p.  681. 

(4)  Oper.  cit.  tom.  I,  proposit.  CLXXXVILI. 

(5)  Ledran  ,  Alex.  Monro,  Montblanc,  Delpech,  Rouzct,  etc.,  clc. 


(  i3  ) 

sedes  j  corpore  extraneo  per  annos  plurimos,  per  totam  vitam,  irri¬ 
tatus,  cur  scirrhosus  aut  cancrosus  nunquam  evadit? 

33.  Quid  de  istd  sententia  dicam  quae  obstructionem  scirrhosam 
encephaloiden ,  melaneam ,  etc. ,  ab  exaltatione  irritabilitatis  et 
contractilitatis  dependere  pronuntiat?  quis  unquam,  non  dicam 
admittere,  sed  solum  concipere  poterit,  partem  aliquam  corporis, 
irritatione  sola,  id  est, irritabilitatis  incremento,  in  alteram  partem 
transformari  posse  ,  imo  partem  aliam  gignere  a  se  omnino  diver¬ 
sam?  Cum  glandula  in  seirrhum  convertitur,  cur  irritabilitatem 
ejus  augeri  dicis?  Glandula  variis  officiis,  scirrhus  vero  nullo  mu¬ 
nere  fungitur.  Glandula  vasis  sanguineis  et  absorbentibus  instructa 
variis  et  viventibus  fluidis  irrigatur  ;  in  scirrho  circulatio  vel  nulla, 
vel  obscurissima.  Demum  glandula  sentit ,  scirrhus  vero  non  sentit. 
Nec  igitur  glandula  scirrhosa  irritata  est,  vel  irritatio  exaltationem 
sensibilitatis  contraetili tatisque  non  repraesentat,  et  tunc  quid  irri¬ 
tationem  appellas? 

34.  Cum  scirrhosus  contextus  dolore  corripitur,  mollitur  et 
ulceratur  ,  irritationem  aut  inflammationem  agnoscere  velim,  sed 
hic  video  inflammationem  specificam  ab  alia  summopere  diversam, 
nec  enim  vita  ibi  augetur ,  sed  aberrat;  ichor  proprius  et  dolor 
specificus  inest,  qui  a  dolore  et  suppuratione  communi  tantum 
differt  quantum  scirrhus  a  glandula  sana. 

35.  Theoriam  experientia  confirmare  volunt  et  scirrhos  jam 
multos  sanavisse  asserunt  emollientibus  topicis,  et  hirudinibus  circa 
tumorem  applicitis.  Sed  jam  dudiim  emollientia  adhibita  fuerant,  et 
hirudines  praedicatae  a  Fearon  etRobert.  Nemo  nescit  clari  Pouteau 
methodum  medendi,  aqua  pura  perdiu  adhibita.  Si  nullum  veri 
scirrhi  vel  cancri  sanati  exemplum  afferre  potuerunt  hiobserv  a!  ores, 
quid  de  recentibus  sanationibus  censendum?  sermones  vero  non 
sufficiunt,  ad  exempla  accedamus. 

Novas  observationes  quibus  nova  theoria  nititur  et  ego  dili¬ 
genter  cornpuli ;  ecce  quod  reperi. 


(  4  ) 

36.  Tres  retulit doctor  Lasserre  (i).  Phlegmones  chronicas  ipse 
curasse  fatetur,  nec  scirrhos  nec  cancros  sanavisse. 

Octo  tumores  scirrhos  dictos  describit  D.  Marechal  (2)  ;  omnes 
in  principio  dolentes  fuerunt,  et  alia  verae  inflammationis  symp¬ 
tomata  retulerunt:  porro,  duo  praecipua  signa  scirrhi  legitimi  notavi¬ 
mus,  duritiem  nempe  et  doloris  privationem.  Septem  cancri  ulce¬ 
rati  observationes  refert  idem  medicus  ,  ex  his  duo  succubuerunt 
aegri,  qui  stractutam  scirrhosam  in  tumoribus  ostenderunt.  Quinque 
sanati  sunt ;  sed  cancrosam  tumorum  indolem  semper  ante  dissec¬ 
tionem  dubiam  esse  jam  demonstravimus. 

Septem  nuperrime  a  D.  Treille  scirrhi  vel  cancri  sanationes  prae¬ 
dicatae  sunt  (3),  extrema  negligentia  collectae,  omnesque  notandae 
dolore  tumoris  evolutionem  praecedente  vel  concomitante.  Unica 
exstat  mihi  cognita  observatio  doctoris  Fallot  (4),  quae  cum  scirrho 
legitimo  confundi  potuerit.  Tumor  in  mamma  dextra  diu  extitit, 
absque  dolore  ;  lancinationibus  postea  aegra  cruciata  fuit ,  et  hiru¬ 
dinibus  sublevata;  repetitas  lancinationes  repetita  sanguinis  missio 
localis  sedavit  et  tumorem  omnino  abstulit.  Sed  quid  de  unica  ob¬ 
servatione  concludendum  cum  tot  ef  tantae  sint  erroris  causae,  cum 
Scirrhi  structura  dissectione  sola  dignosci  possit  ? 

3y.  Nec  ideo  qui  hancce  opininionem  profitetur  fatalista  dicen¬ 
dus  est.  Naturam  rerum  non  mutant  appellationes»  contumeliosae. 
Si  morbus  insanabilis  vere  est ,  non  fato  sed  experienti^  nititur  qui 
sanationem  negat ;  si  sanabilis  contra,  probandum.  Porro,  hucusque 
relatae  observationes  scirrhi  legitimi  sanationem  valde  dubiam 
ostendunt.  Insanabiles  innumeris  observationibus  demonstrantur. 

38.  Sed  quamvis  scirrhum  medicameiitis  insanabilem  censeam , 

• 

- - - - 

(1)  Joum.  univ.  des  sc.  med.  tom.  XIV,  1819. 

(2)  Observations  cliniques ,  suivies  de  quelques  reflexions  'generales  sur  les  ajfec- 
tions  cancdreuses.  Montpellier,  1821. 

(3)  Ann.  de  la  med.  phy  s.  tom.  I.  1822. 

4  )  Ann,  de  la,  med.  phy 3.  loc.  cit. 

non  tamen  Lumores  scirrhosos  sine  curatione  relinquam.  Nam  cum 
tot  exstent  scirrhi  spurii  vel  phlegmonodes ,  ut  dixit  Galenus ;  cum 
nullum  infallibile  signum  scirrhosi  vel  encephaloYdis  contextus  ex¬ 
terius  detur,  nonne  tumorum  duriorum  et  renitentium,  incertae 
licet  indolis  sint,  curatione  semper  innocua  resolutionem  lentare 
debemus  ?  Plurima  igitur  remedia  ministranda  puto  prius¬ 
quam  morbus  insanabilis  declaretur.  Praecipua  jamjam  enumeravi, 
quorum  administrandi  modus  undique  legitur,  sed  hic  de  novo 
remedio  mentio  facienda. 

39.  Nuper  de  iodo  multa  feliciter  experti  sunt ,  quae  ad  resol¬ 
vendos  tumores  plurimum  profecerunt.  Jam  struma  thyroidea, 
quae  cum  scirrho  analogiam  quamdam  praebet ,  et  in  cancrum 
abire  potest  non  amplius  insanabilis  dicetur.  Nonne  ad  scirrhi  cu¬ 
rationem  iodum  proficere  poterit  ?  A  doctore  Goindet  in  mam¬ 
marum  obstructione  propositum  est  (1),  a  doctore  Hennemann  in 
cancro  uteri  celebratum  (2). 

40.  Quod  si  medicamentis  ,  sive  antiphlogisticis ,  sive  specificis 
constanter  adhibitis  ,  durities  persistit  et  lancinationes  supervene¬ 
rint  ,  et  alia  cancri  occulti  vel  ulcerati  symptomata ,  alia  medendi 
methodus  adest ,  quae  primis  medicinae  temporibus  celebrata , 
postea  inutilis  imo  admodum  nociva  habita  est.  De  ablatione  hic 
agitur. 

41.  «  Quod  medicamenta  non  sanant  ferrum  sanat ,  »  scripsit 
Hippocrates.  Cum  medicamentis  scirrhus  insanabilis  sit,  an  ferro 
sanabilis  perquiramus.  Et  primum  duas  sanibilis  morbi  quas  modo 
statuimus  conditiones  rememoremur :  cessationem  scilicet  symp¬ 
tomatum  nec  ipsorum  reditum.  Excisio  seu  ablatio  priorem  certe 
conditionem  plerumque  adimplet,  sed  de  posteriore  variae  sunt 
sententiae. 

42.  Tot  tantaque  recidivi  post  excisionem  scirrhi  vel  cancri 
exempla  auctores  retulerunt ,  ut  omnes  scirrhos ,  seu  ferro 


(1 )  Bulletin  de  Ia  Societe  medicale  d’ emulation.  1821. 
(‘ij  Journal  oon  Hufclartd. 

adustos  ,  seu  scalpello  excisos  Celsus  et  alii  semper  rcpullulaturos 
dixerunt  ;  indeque  insanabilem  plane  morbum  esse  professi  sunt. 

43.  Plurima  autem  cancri  extirpatione  sanati  nec  recidivi  exem¬ 
pla  satis  nota  sunt  ut  nec  constans  nec  inevitabilis  morbi  reditus 
sit  pertimescendus.  Num  observationes  a  Vacherio  ,  De  Houppe- 
ville,  Dclpech  et  multis  aliis  relatas  hic  referam?  Num  cancrum 
occultum  a  clarissimo  Sabatier  extirpatum  nec  post  duos  et  triginta 
annos  recidivum,  alterumquc  eodem  modo  ablatum  cujus  post 
quinque  et  viginli  annos  reditum  expeetabat  Deschamps,  insanabi¬ 
les  dicemus?  Qui  nisi  sanati  dicantur  quis  sanatus  aut  sanabilis  dici 
poterit  morbus? 

44-  Sed  objicies :  verae  scirrhi  structurae  ignari  praecitati  auctores 
errare  potuerunt,  et  pro  scirrho  corpora  fibrosa  aut  alia  excidere. 
Certe  aliquando  errasse  et  ego  credam  :  semper  vero  errasse  non  pro¬ 
babile.  Si  facta  supra  indicata  aliis  confirmanda  putas ,  en  forte 
probantiora. 

45.  Scirrhos  plurimos  Cl,  Delpech  excidit,  excisosque  scalpello 
resecuit.  Scirrhosa  structura  recognita ,  legitimum  scirrhum  plu¬ 
ries  excidisse  affirmat,  cicatricemque  et  sanationem  obtinuisse  r 
morbi  reditum  multis  ab  annis  adhuc  expectans  (1).  Dices  tumores 
istos  recidivos  fore  quia  scirrhum  legitimum  post  decem  aut  viginti 
aut  triginta  annos  rediisse  factis  probatur.  Ego  quoque  e  supra  re¬ 
latis  concludam  quosdam  certe  redituros,  quosdam  vero  certe  non 
redituros. 

46.  Et  si  post  viginti  aut  triginta  annos  novus  scirrhus  appareat, 
priorem  non  sanatum  fuisse  dices?  sed  quid  inter  morbos  triginta 
annorum  spatio  distinctos  commune?  Quid  est  morbus  tanto  tem¬ 
poris  intervallo  absconditus?  Diathesin  seu  dispositionem  ad  can¬ 
crum  vocant;  en  quid  de  diathesi  censendum  putem. 

47.  Varia  cum  organisatione  singuli  nascimur,  variis  morbis 
alii  aliis  aptiores.  Sic,  iisdem  causis  agentibus,  alter  pleuritide, 
alter  gastritide,  alter  apoplexia  laborat.  Quae  cum  morbida  apti- 


(1)  Rouzet,  RecheYch.es  et  Observatione  sur  le  cancer,  p.  146 

tudo  unum  organum  afficiat,  idiosyncrasis ,  cum  totum  corpus  aut 
quoddam  systema  toto  corpore  diffusum  invadit,  diathesis  mihi 
dicenda  videtur.  Tales  sunt  diathesis  strumosa,  herpetica,  can- 
crosa ,  etc . 

48.  Sola  idiosyncrasis  certe  non  morbum  constituit,  nec,  mea 
sententia,  diathesis.  Morbus  adest  cum  adsunt  symptomata  vel 
series  symptomatum  brevi  temporis  intervallo  repetitorum.  Quod 
intervallum  certo  non  limite  delineari  potest,  sed  ideo  ad  annos 
plurimos  non  prolongandum  voluerim;  nullus  enim  morbus  sanatus 
aut  sanabilis  dici  unquam  posset. 

4q.  Imo  diathesin  seu  aplitudinem  istam  organo  vel  toto  cor- 
poic  inhaerentem  aliquando  mutabilem  observare  est,  et  quamvis 
hujus  mutationis  conditiones  oculos  effugiant ,  nec  tamen  minus 
certa  est.  Sic  aptitudo  ad  variolas  variolis  vaccinis  certo  sed  ignoto 
modo  mutatur. 

oo.  An  cancrosa  diathesis  aliquoties  evanescat  incertum  :  sed 
cancrum  excisum  longum  per  temporis  intervallum  non  rediisse 
certum  est;  et  si  triginta  annis  diathesin  absconditam  supponamus, 
haec  certe  diathesis  morbus  non  habenda. 

5i.  ERGO  ablatione  sanabilis  scirrhus  ,  proprie  sic  dictus 
seu  cancer  occultus,  quamvis  saepius  insanabilis  ;  resolutione  vero 
hucusque  incertum  et  demonstrandum. 


FINIS. 

